Source: https://www.noveaspi.sk/products/lawText/1/54226/1/2/zakon-c-544-2002-zz-o-horskej-zachrannej-sluzbe
Timestamp: 2020-05-28 13:06:30+00:00
Document Index: 12711829

Matched Legal Cases: ['§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 3', '§ 4', '§ 5', '§ 6', '§ 7', '§ 8', '§ 8', '§ 9', '§ 10', '§ 11', '§ 11', '§ 12', '§ 12', '§ 13', '§ 14', '§ 15', '§ 16', '§ 16', '§ 16', '§ 16', '§ 17', '§ 11', '§ 12', '§ 12', '§ 12', '§ 12', '§ 4', '§ 7', '§ 8', '§ 8', '§ 5', '§ 12', '§ 6', '§ 8', '§ 9', '§ 11', '§ 12', '§ 6', '§ 7', '§ 8', '§ 9', '§ 11', '§ 12', '§ 3', '§ 21', '§ 21', '§ 21', '§ 24', '§ 1', '§ 23', '§ 41', '§ 16', '§ 38', '§ 17']

Zákon 544/2002 Z.z. - o Horskej záchrannej službe úplné a aktuálne znenie | Nové ASPI | Wolters Kluwer SR, s.r.o.
Zriadenie horskej služby (§ 2)
Záchranná činnosť (§ 2a)
Zriadenie a postavenie Národnej asociácie horských vodcov (§ 2b)
Pôsobnosť asociácie (§ 2c)
Horská vodcovská činnosť (§ 2d)
Zriadenie a postavenie Slovenskej asociácie horských sprievodcov (§ 2e)
Pôsobnosť asociácie sprievodcov (§ 2f)
Horská sprievodcovská činnosť (§ 2g)
Horské oblasti (§ 3)
Úlohy horskej služby (§ 4)
Oprávnenia príslušníka horskej služby (3) Horská služba spracúva osobné údaje osôb podľa odseku 1 písm. g) v rozsahu meno, priezvisko, dátum narodenia a adresa (§ 5)
Obmedzenie práv k nehnuteľnostiam (§ 6)
Povinnosti právnických osôb a fyzických osôb, ktoré poskytujú ubytovacie služby alebo stravovacie služby (§ 7)
Povinnosti a oprávnenia prevádzkovateľa lyžiarskej trate a prevádzkovateľa zariadenia určeného na osobnú lanovú dopravu (§ 8)
Povinnosti osoby na lyžiarskej trati (§ 8a)
Povinnosti organizátorov podujatí (§ 9)
Povinnosti právnickej osoby a fyzickej osoby, ktorá prevádzkuje rozhlasové vysielanie alebo televízne vysielanie (§ 10)
Práva a povinnosti osôb v horskej oblasti (§ 11)
Odborná spôsobilosť na výkon horskej vodcovskej činnosti a odborná spôsobilosť na výkon horskej sprievodcovskej činnosti (§ 11a)
Odborná spôsobilosť a zdravotná spôsobilosť na výkon záchrannej činnosti (§ 12)
Dozor (§ 12a)
Priestupky (§ 13)
Iné správne delikty (§ 14)
Spoločné ustanovenie (§ 15)
Prechodné ustanovenie (§ 16)
Prechodné ustanovenia k úpravám účinným od 1. januára 2006 (§ 16a)
Prechodné ustanovenie účinné od 15. novembra 2015 (§ 16b)
Prechodné ustanovenie súvisiace s krízovou situáciou spôsobenou ochorením COVID-19 (§ 16c)
Účinnosť (§ 17)
Znenie: posledný stav textu 08.04.2020 - 73/2020 Z.z. 31.12.2016 - 274/2015 Z.z. 14.11.2015 - 274/2015 Z.z. 31.05.2014 - 58/2014 Z.z. 31.05.2009 - 192/2009 Z.z. 31.12.2008 - 445/2008 Z.z. 31.12.2007 - 519/2007 Z.z. 30.09.2007 - 358/2007 Z.z. 30.06.2006 - 567/2005 Z.z. 31.12.2005 - 567/2005 Z.z. 31.12.2003 - 515/2003 Z.z.
Zákon č. 544/2002 Z.z., o Horskej záchrannej službe, Národnej rady Slovenskej republiky.
212/2002 Zbierky zákonov na strane 5466.
Zmena: 567/2005 Z.z.
Zmena: 358/2007 Z.z.
Zmena: 519/2007 Z.z.
Zmena: 58/2014 Z.z.
Zmena: 274/2015 Z.z.
Tento zákon ustanovuje zriadenie, postavenie a úlohy Horskej záchrannej služby (ďalej len "horská služba"), práva a povinnosti právnických osôb a fyzických osôb v súvislosti s bezpečnosťou osôb v horských oblastiach, práva a povinnosti prevádzkovateľov lyžiarskych tratí a prevádzkovateľov zariadení určených na osobnú lanovú dopravu a sankcie za porušenie povinností ustanovených týmto zákonom.
(1) Zriaďuje sa horská služba ako štátna rozpočtová organizácia, 1) ktorá na území vymedzenom týmto zákonom vykonáva záchrannú činnosť a plní ďalšie úlohy ustanovené týmto zákonom.
(2) Horská služba je zapojená finančnými vzťahmi 2) na štátny rozpočet prostredníctvom rozpočtovej kapitoly Ministerstva vnútra Slovenskej republiky (ďalej len "ministerstvo"), ktoré vykonáva funkciu jej zriaďovateľa. 3)
(3) Podrobnosti o organizácii horskej služby upravuje štatút, ktorý schvaľuje ministerstvo.
(4) Sídlom horskej služby sú Vysoké Tatry.
(5) Horská služba spravuje podľa osobitného zákona 4) majetok vo vlastníctve Slovenskej republiky.
(1) Zriaďuje sa Národná asociácia horských vodcov Slovenskej republiky (ďalej len "asociácia") so sídlom vo Vysokých Tatrách.
c) vydáva osvedčenie o odbornej spôsobilosti na výkon horskej vodcovskej činnosti,
e) oznamuje príslušnému orgánu štátnej správy osoby, ktorým zanikla platnosť osvedčenia o odbornej spôsobilosti na výkon horskej vodcovskej činnosti,
f) rozhoduje podľa osobitného predpisu4a) o uznaní odbornej spôsobilosti na výkon horskej vodcovskej činnosti získanej v zahraničí,
g) poskytuje informačné a poradenské služby,
h) spolupracuje so štátnymi orgánmi pri tvorbe právnych predpisov týkajúcich sa horskej vodcovskej činnosti,
i) spolupracuje s obdobnými právnickými osobami v zahraničí,
j) je oprávnená prostredníctvom svojich členov požadovať preukázanie totožnosti osôb pri porušení povinností vyplývajúcich z § 11 ods. 2 písm. a); pritom sa preukazujú preukazom člena asociácie.
(1) Horská vodcovská činnosť je vedenie a sprevádzanie osôb v horskom a vysokohorskom prostredí mimo turistických chodníkov a trás a vedenie výcviku v disciplínach alpinizmu
(2) Horskú vodcovskú činnosť môže vykonávať fyzická osoba, ktorá má platné osvedčenie o odbornej spôsobilosti na výkon horskej vodcovskej činnosti vydané asociáciou; osvedčenie má platnosť tri roky od jeho vydania.
(3) zrušený od 15.11.2015
(4) zrušený od 15.11.2015
(5) zrušený od 15.11.2015.
(1) Zriaďuje sa Slovenská asociácia horských sprievodcov (ďalej len "asociácia sprievodcov") so sídlom vo Vysokých Tatrách.
(2) Asociácia sprievodcov je samosprávna neštátna stavovská inštitúcia, ktorej poslaním je presadzovať a chrániť práva a oprávnené záujmy svojich členov, ochraňovať ich stavovskú česť, podieľať sa na zvyšovaní ich odbornej úrovne a plniť ďalšie úlohy podľa tohto zákona.
(3) Asociácia sprievodcov je právnická osoba.
(4) Orgány asociácie sprievodcov sú predseda, predsedníctvo a snem asociácie sprievodcov. Snem asociácie sprievodcov je najvyšší orgán asociácie sprievodcov, ktorý tvoria členovia asociácie sprievodcov. Predsedníctvo je výkonný orgán asociácie sprievodcov. Predseda je štatutárny orgán asociácie sprievodcov, ktorý zastupuje asociáciu sprievodcov navonok a koná v jej mene. Predsedu a predsedníctvo volí snem.
(5) Podrobnosti o činnosti asociácie sprievodcov, práva a povinnosti členov asociácie sprievodcov ustanovujú stanovy, ktoré schvaľuje snem asociácie sprievodcov.
b) vykonáva odbornú prípravu osôb na výkon horskej sprievodcovskej činnosti,
c) vydáva osvedčenie o odbornej spôsobilosti na výkon horskej sprievodcovskej činnosti,
d) podieľa sa na zvyšovaní odbornej spôsobilosti osôb vykonávajúcich horskú sprievodcovskú činnosť,
e) oznamuje príslušnému orgánu štátnej správy osoby, ktorým zanikla platnosť osvedčenia o odbornej spôsobilosti na výkon horskej sprievodcovskej činnosti,
f) rozhoduje podľa osobitného predpisu4a) o uznaní odbornej spôsobilosti na výkon horskej sprievodcovskej činnosti získanej v zahraničí,
h) spolupracuje so štátnymi orgánmi pri tvorbe právnych predpisov týkajúcich sa horskej sprievodcovskej činnosti,
i) spolupracuje s obdobnými právnickými osobami v zahraničí.
(1) Horská sprievodcovská činnosť je sprevádzanie osôb v horskom prostredí a vysokohorskom prostredí bez použitia horolezeckého výstroja a horolezeckej výzbroje na zabezpečenie pohybu sprevádzanej osoby
a) na turistických značených chodníkoch a trasách,
b) mimo turistických značených chodníkov a trás
1. bez snehovej prikrývky do prvého stupňa horolezeckej obťažnosti podľa medzinárodnej stupnice Medzinárodného zväzu horolezeckých spolkov (UIAA),
2. so snehovou prikrývkou na snežniciach alebo bežeckých lyžiach.
(2) Horskú sprievodcovskú činnosť môže vykonávať fyzická osoba, ktorá má platné osvedčenie o odbornej spôsobilosti na výkon horskej sprievodcovskej činnosti vydané asociáciou sprievodcov; osvedčenie má platnosť tri roky od jeho vydania.
(1) Horské oblasti na účely tohto zákona sú:
a) Belianske Tatry,
b) Bukovské vrchy,
c) Javorníky,
d) Kremnické vrchy,
e) Kysucká vrchovina,
f) Kysucké Beskydy,
g) Malá Fatra,
h) Moravsko-sliezske Beskydy,
i) Nízke Tatry,
j) Pieniny,
k) Slovenský raj,
l) Stredné Beskydy,
m) Veľká Fatra,
n) Vysoké Tatry,
o) Západné Tatry.
(2) Hranice horských oblastí podľa odseku 1 ustanoví všeobecne záväzný právny predpis, ktorý vydá ministerstvo.
(1) Horská služba v horských oblastiach a jaskyniach5) najmä
a) organizuje a vykonáva záchrannú činnosť,
b) poskytuje informácie súvisiace s bezpečnosťou osôb,
c) vykonáva preventívne opatrenia súvisiace s bezpečnosťou osôb, najmä pri ohrození lavínami,
d) podieľa sa na pátraní po nezvestnej osobe,
e) vyjadruje sa k vyznačovaniu trás a k ich označovaniu,
f) zabezpečuje prevádzku záchranných a ohlasovacích staníc horskej služby,
g) poskytuje zdravotnú starostlivosť podľa osobitného predpisu5a) v súčinnosti so záchrannou zdravotnou službou.
(2) Horská služba ďalej
a) plní úlohy v rámci integrovaného záchranného systému,6)
b) vydáva metodiku na vykonávanie odbornej spôsobilosti podľa § 12,
c) vykonáva odbornú spôsobilosť podľa § 12,
d) vydáva osvedčenie o odbornej spôsobilosti podľa § 12 ods. 3 a 11,
e) zabezpečuje materiálno-technické vybavenie osôb, ktoré sa podieľajú na základe zmluvy na plnení úloh horskej služby,
f) rozhoduje podľa osobitného predpisu4a) o uznaní odbornej spôsobilosti na výkon záchrannej činnosti získanej v zahraničí,
g) poskytuje súčinnosť pri dokumentovaní udalosti s následkom smrti alebo poškodenia zdravia na ťažko prístupnom mieste,
h) je oprávnená vyhotoviť na zdokumentovanie záchrannej činnosti obrazový záznam alebo iný záznam o príčine a priebehu záchrannej činnosti vrátane príjmu tiesňového volania, ktorý uchováva tri roky od jeho vzniku,
i) vykonáva výcvik psov na výkon záchrannej činnosti,
j) vykonáva dozor nad dodržiavaním povinností ustanovených týmto zákonom,
k) spolupracuje so štátnymi orgánmi, orgánmi územnej samosprávy, občianskymi združeniami, inými právnickými osobami a fyzickými osobami pri plnení úloh podľa tohto zákona,
l) spolupracuje s medzinárodnými organizáciami pôsobiacimi v oblasti horskej záchrany, v ktorých zastupuje Slovenskú republiku.
(3) Horská služba v horských oblastiach umiestňuje a udržiava po prerokovaní s vlastníkom, správcom alebo užívateľom nehnuteľnosti (ďalej len "vlastník") výstražné, informačné a iné zariadenia súvisiace s bezpečnosťou osôb a zabezpečovacie zariadenia na nebezpečných úsekoch trás, ktoré určí.
(4) Horská služba sa za odplatu môže podieľať na zaistení bezpečnosti pri športovom podujatí a inom verejnom podujatí a poskytovať služby súvisiace s bezpečnosťou a záchranou osôb prevádzkovateľovi lyžiarskej trate a prevádzkovateľovi zariadenia určeného na osobnú lanovú dopravu, ak lyžiarska trať je v území, ktoré môže byť ohrozené lavínami.
(5) Horská služba zverejňuje na svojom webovom sídle údaje o osobách s odbornou spôsobilosťou na výkon záchrannej činnosti podľa § 12 ods. 3 v rozsahu meno, priezvisko a druh záchrannej činnosti.
(1) Príslušník horskej služby pri plnení úloh podľa § 4 a iná osoba, ktorá vykonáva činnosť organizovanú horskou službou, sú oprávnení
a) vstupovať a vchádzať dopravnými prostriedkami horskej služby bez obmedzenia do horskej oblasti a jaskyne,
b) používať automobily so zvláštnymi výstražnými znameniami, signálne pištole, výbušniny a výbušné predmety podľa osobitného predpisu, 6b)
c) používať pri záchrannej činnosti, preventívnej činnosti pri ohrození lavínou a pri dozore nad dodržiavaním ustanovení tohto zákona bezplatne a prednostne zariadenia určené na osobnú lanovú dopravu, 7)
d) prekročiť na nevyhnutný čas a v nevyhnutnom rozsahu štátnu hranicu za podmienok ustanovených medzinárodnou zmluvou, ktorou je Slovenská republika viazaná,
e) vydávať pokyny týkajúce sa bezpečnosti osôb v horskej oblasti,
f) nahliadať do knihy vychádzok a výstupov [§ 7 ods. 1 písm. c)] a vyžadovať z nej informácie,
g) vyžadovať pri vykonávaní záchrannej činnosti alebo pri pátraní po nezvestnej osobe preukázanie totožnosti osoby, ktorej sa záchranná činnosť alebo pátranie týka, alebo preukázanie totožnosti osoby v súvislosti s ukladaním pokút v blokovom konaní podľa tohto zákona.
(2) Príslušník horskej služby pri výkone svojich oprávnení sa preukazuje služobným preukazom horskej služby.
(3) Horská služba spracúva osobné údaje osôb podľa odseku 1 písm. g) v rozsahu meno, priezvisko, dátum narodenia a adresa pobytu. 8)
(1) Vlastník je povinný umožniť neobmedzený vstup príslušníkom horskej služby, prípadne vjazd dopravným prostriedkom na nehnuteľnosti pri plnení úloh podľa tohto zákona; je takisto povinný strpieť umiestnenie výstražných, informačných a iných zariadení súvisiacich s bezpečnosťou osôb a umiestnenie zabezpečovacích zariadení. Horská služba dbá na to, aby sa čo najmenej zasahovalo do práv a právom chránených záujmov vlastníka.
(2) Okresný úrad rozhoduje o primeranej náhrade 9) za obmedzenie podľa odseku 1, ak v tejto veci nedôjde k dohode medzi vlastníkom a horskou službou.
(1) Právnická osoba alebo fyzická osoba, ktorá poskytuje ubytovacie služby v horskej oblasti, je povinná
a) poskytnúť ubytovanie alebo prístrešok osobe, ak v dôsledku náhleho zhoršenia počasia, pôsobenia iných prírodných živlov, v dôsledku úrazu alebo iného náhleho zhoršenia zdravotného stavu je ohrozený jej život alebo zdravie,
b) ohlásiť bezodkladne horskej službe informácie o osobe, ktorej sa poskytlo ubytovanie alebo prístrešok podľa písmena a),
c) viesť knihu vychádzok a výstupov, ktorá obsahuje meno a priezvisko osoby, čas odchodu a predpokladaného príchodu a trasu vychádzky, túry alebo výstupu,
d) oznámiť horskej službe nezvestnú osobu, ktorá je ubytovaná v jej zariadení.
(2) Právnická osoba alebo fyzická osoba, ktorá poskytuje ubytovacie služby alebo stravovacie služby v horskej oblasti, je povinná
a) poskytnúť prvú pomoc v prípade ohrozenia života alebo zdravia a zabezpečiť odbornú lekársku pomoc,
b) zriadiť na všeobecne prístupnom a viditeľnom mieste vývesnú tabuľu, na ktorej uverejňuje pokyny horskej služby a iné údaje týkajúce sa bezpečnosti osôb v horskej oblasti.
a) označiť viditeľne lyžiarsku trať a stupeň jej náročnosti,
b) zabezpečiť zjazdnosť a bezpečnosť označenej lyžiarskej trate počas prevádzkového času lyžiarskej trate,
c) umiestniť znenie povinností osoby na lyžiarskej trati podľa § 8a tak, aby sa s nimi bolo možné oboznámiť pri vstupe na lyžiarsku trať,
d) zabezpečiť pri úraze na lyžiarskej trati prvú pomoc, a ak je to potrebné, prepravu zranenej osoby do miesta, kde sa jej poskytne neodkladná zdravotná starostlivosť; prepravu zranenej osoby pri sklone lyžiarskej trate nad 25% je povinný zabezpečiť odborne spôsobilou osobou na výkon záchrannej činnosti podľa tohto zákona.
(2) Prevádzkovateľ lyžiarskej trate môže ustanoviť podľa miestnych podmienok pravidlá správania sa na lyžiarskej trati; tieto pravidlá je povinný umiestniť tak, aby sa s nimi bolo možné oboznámiť pri vstupe na lyžiarsku trať.
(3) Prevádzkovateľ lyžiarskej trate je oprávnený zakázať činnosť na lyžiarskej trati osobe, ktorá porušuje povinnosti podľa § 8a.
(4) Prevádzkovateľ zariadenia určeného na osobnú lanovú dopravu je povinný pri záchrannej činnosti, preventívnej činnosti pri ohrození lavínou a pri dozore nad dodržiavaním ustanovení tohto zákona umožniť bezplatne prednostnú prepravu osôb podľa § 5 ods. 1 a zachraňovanej osoby na zariadení určenom na osobnú lanovú dopravu, ak to umožňujú prevádzkové podmienky, a to aj mimo prevádzkového času.
(1) Osoba, ktorá sa nachádza v horskej oblasti, má právo požadovať od horskej služby, právnickej osoby alebo fyzickej osoby, ktorá poskytuje ubytovacie služby alebo stravovacie služby v horskej oblasti, bezplatné informácie súvisiace s bezpečnosťou osôb v horskej oblasti.
a) dodržiavať pokyny horskej služby, riadiť sa výstražnými, informačnými a inými zariadeniami súvisiacimi s bezpečnosťou osôb v horskej oblasti,
b) správať sa tak, aby neohrozovala vlastný život, zdravie a majetok alebo život, zdravie a majetok iných osôb,
c) ohlásiť bezodkladne horskej službe poškodenie zdravia alebo nezvestnosť inej osoby v horskej oblasti a informácie súvisiace s poškodením zdravia alebo s nezvestnosťou inej osoby v horskej oblasti,
d) zapísať sa pred začatím vychádzky, túry alebo výstupu do knihy vychádzok a výstupov,
e) uhradiť horskej službe náklady spojené s výkonom záchrannej činnosti alebo s pátraním, ktoré sa jej týkajú; to neplatí, ak osoba nie je plnoletá, nemá spôsobilosť na právne úkony alebo ide o náklady po osobe, ktorá zomrela pred záchrannou činnosťou alebo počas nej,
f) na vyzvanie príslušníka horskej služby alebo horského vodcu preukázať svoju totožnosť.
(3) Príjmy za výkon záchrannej činnosti a pátrania po nezvestnej osobe môže horská služba použiť v súlade s osobitným predpisom9a) na vykonávanie odbornej spôsobilosti na výkon záchrannej činnosti a materiálno-technické vybavenie osôb, ktoré sa podieľajú na základe zmluvy na plnení úloh horskej služby.
(1) Odborná spôsobilosť je súhrn teoretických vedomostí, praktických schopností a získaných návykov, ktoré sú potrebné na výkon horskej vodcovskej činnosti.
(2) Odborná spôsobilosť sa získava úspešným vykonaním vstupného testu, osobitnou odbornou prípravou a úspešným vykonaním skúšky pred skúšobnou komisiou zloženou z členov asociácie, ktorých určí asociácia.
(3) Ak žiadateľ nevyhovie na vstupnom teste, nemôže absolvovať osobitnú odbornú prípravu.
(4) Žiadateľovi, ktorý splnil podmienky zdravotnej spôsobilosti podľa § 12 ods. 14 a úspešne vykonal skúšku, vydá asociácia osvedčenie o odbornej spôsobilosti na výkon horskej vodcovskej činnosti.
(5) Žiadosť o vykonanie vstupného testu, osobitnej odbornej prípravy a skúšky obsahuje meno a priezvisko, dátum narodenia a adresu trvalého pobytu žiadateľa. K žiadosti sa prikladá potvrdenie o zdravotnej spôsobilosti, ktoré nesmie byť staršie ako tri mesiace, a zoznam horských aktivít absolvovaných žiadateľom za posledné tri roky.
(6) Žiadateľ o vykonanie vstupného testu, osobitnej odbornej prípravy a skúšky môže opakovať skúšku iba raz na opravnej skúške; ak nevyhovie na opravnej skúške, môže vykonať novú skúšku až po opakovanom absolvovaní osobitnej odbornej prípravy.
(7) Odborne spôsobilá osoba je povinná opakovane najmenej raz za tri roky od absolvovania osobitnej odbornej prípravy zúčastniť sa ďalšej osobitnej odbornej prípravy a po jej skončení absolvovať preskúšanie; pri preskúšaní musí predložiť platné osvedčenie o odbornej spôsobilosti. Ak sa ďalšej osobitnej odbornej prípravy nezúčastní alebo nevyhovie na preskúšaní, stratí odbornú spôsobilosť. Osoba, ktorá stratí odbornú spôsobilosť, je povinná bezodkladne odovzdať asociácii osvedčenie o odbornej spôsobilosti na výkon horskej vodcovskej činnosti.
(8) Osobitná odborná príprava sa vykonáva za úhradu, ktorá zodpovedá nevyhnutným nákladom. Úhradu určuje asociácia a je jej príjmom.
(9) Ustanovenia odsekov 1 až 8 sa vzťahujú aj na odbornú spôsobilosť na výkon horskej sprievodcovskej činnosti, kde pôsobnosť vykonáva asociácia sprievodcov.
(10) Minimálny rozsah horských aktivít, obsah a rozsah vstupného testu, osobitnej odbornej prípravy, skúšky, ďalšej osobitnej odbornej prípravy, preskúšania a náležitosti osvedčenia o odbornej spôsobilosti na výkon horskej vodcovskej činnosti a horskej sprievodcovskej činnosti ustanoví všeobecne záväzný právny predpis, ktorý vydá ministerstvo.
(1) Odborná spôsobilosť je súhrn teoretických vedomostí a praktických schopností, ktoré sú potrebné na riadny výkon záchrannej činnosti podľa tohto zákona.
(4) Žiadosť o vykonanie špecializovanej prípravy a skúšky obsahuje meno a priezvisko, dátum narodenia, adresu trvalého pobytu žiadateľa a druh záchrannej činnosti, na ktorú odbornú spôsobilosť žiada. Žiadateľ k žiadosti priloží doklad o zdravotnej spôsobilosti podľa odseku 14 a doklad o absolvovaní akreditovaného kurzu prvej pomoci podľa osobitného predpisu. 9b)
(8) Špecializovaná príprava a školenie osoby, ktorá nie je príslušníkom horskej služby, sa vykonáva za úhradu nákladov.
(9) Odbornou spôsobilosťou podľa tohto zákona je aj súhrn teoretických vedomostí a praktických schopností, ktoré sú potrebné na riadne plnenie úloh príslušníkmi horskej služby na úseku riadenia, rozhodovania, kontroly, odbornej prípravy rozhodnutí, odbornej prípravy návrhov zákonov a ostatných všeobecne záväzných právnych predpisov, odbornej prípravy podkladov na vykonávanie štátnych záležitostí a uplatňovania právnych vzťahov v osobnom úrade podľa osobitného predpisu 9c) (ďalej len "odborné činnosti").
(13) Na získanie a stratu odbornej spôsobilosti na výkon odbornej činnosti sa vzťahujú odseky 2, 6 a 7 prvá veta rovnako.
(14) Zdravotná spôsobilosť na výkon záchrannej činnosti sa preukazuje lekárskym posudkom podľa osobitného zákona. 10)
(15) Druhy záchranných činností a odborných činností, obsah a rozsah špecializovanej prípravy, skúšky, školenia a preskúšania ustanoví všeobecne záväzný právny predpis, ktorý vydá ministerstvo.
(1) Porušenie povinností ustanovených v § 6 ods. 1, § 8a ods. 1 až 5, 7 a 8, § 9, § 11 ods. 2 písm. a) až d) a f) a § 12 ods. 7 je priestupok, za ktorý možno uložiť pokutu do 331 eur.
(2) Pokutu za priestupky podľa odseku 1 môžu v blokovom konaní ukladať aj poverení príslušníci horskej služby.
(3) Výnosy z pokút sú príjmom štátneho rozpočtu.
(4) Na priestupky a ich prejednávanie sa vzťahuje osobitný zákon. 11)
(1) Okresný úrad môže uložiť právnickej osobe a fyzickej osobe oprávnenej na podnikanie za porušenie povinností ustanovených v § 6 ods. 1, § 7, § 8 ods. 1, 2 a 4, § 9 a 10 pokutu do 3319 eur.
(2) Pri určení pokuty sa prihliada na závažnosť, spôsob, čas trvania a následky protiprávneho konania.
(3) Pokutu možno uložiť do jedného roka odo dňa, keď sa okresný úrad dozvedel o porušení povinnosti, najneskôr však do troch rokov, keď k porušeniu povinnosti došlo.
(6) Na konanie o uložení pokuty sa vzťahuje všeobecný predpis o správnom konaní. 12)
Ak sa vo všeobecne záväzných právnych predpisoch používa pojem "Horská služba Tatranského národného parku" rozumie sa tým "Horská záchranná služba".
(4) Platnosť dokladu o odbornej spôsobilosti na výkon horskej vodcovskej činnosti vydaného do 31. decembra 2005 končí 31. decembra 2006.
Lehoty podľa § 11a ods. 7 a § 12 ods. 7 neplynú počas mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19.
Zákon č. 567/2005 Z.z. nadobudol účinnosť 1. januárom 2006 okrem čl. I 15. bodu, ktorý nadobudol účinnosť 1. júlom 2006.
Zákon č. 358/2007 Z.z. nadobudol účinnosť 1. októbrom 2007.
Zákon č. 519/2007 Z.z. nadobudol účinnosť 1. januárom 2008.
Zákon č. 58/2014 Z.z. nadobudol účinnosť 1. júnom 2014.
Zákon č. 274/2015 Z.z. nadobudol účinnosť 15. novembrom 2015 okrem čl. I bodu 7 (§ 3 ods. 1 písm. b) až f) a h)), ktoré nadobudli účinnosť 1. januárom 2017.
1) § 21 zákona Národnej rady Slovenskej republiky č. 303/1995 Z.z. o rozpočtových pravidlách v znení neskorších predpisov.
2) § 21 ods. 2 zákona Národnej rady Slovenskej republiky č. 303/1995 Z.z.
3) § 21 ods. 6 zákona Národnej rady Slovenskej republiky č. 303/1995 Z.z.
4) Zákon Národnej rady Slovenskej republiky č. 278/1993 Z.z. o správe majetku štátu v znení neskorších predpisov.
4a) Zákon č. 293/2007 Z.z. o uznávaní odborných kvalifikácií v znení neskorších predpisov.
5) § 24 ods. 1 zákona č. 543/2002 Z.z. o ochrane prírody a krajiny.
5a) Zákon č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.
6) Zákon č. 129/2002 Z.z. o integrovanom záchrannom systéme.
6a) Zákon č. 477/2002 Z.z. o uznávaní odborných kvalifikácií a o doplnení zákona Národnej rady Slovenskej republiky č. 145/1995 Z.z. o správnych poplatkoch v znení neskorších predpisov v znení neskorších predpisov.
6b) Zákon č. 58/2014 Z.z. o výbušninách, výbušných predmetoch a munícii a o zmene a doplnení niektorých zákonov.
7) § 1 ods. 2 nariadenia vlády Slovenskej republiky č. 183/2002 Z.z., ktorým sa ustanovujú podrobnosti o technických požiadavkách a postupoch posudzovania zhody na zariadenia určené na osobnú lanovú dopravu.
8) Zákon č. 135/1982 Zb. o hlásení a evidencii pobytu občanov v znení zákona č. 441/2001 Z.z.
9) Vyhláška Ministerstva financií Slovenskej republiky č. 465/1991 Zb. o cenách stavieb, pozemkov, trvalých porastov, úhradách za zriadenie práva osobného užívania pozemkov a náhradách za dočasné užívanie pozemkov v znení neskorších predpisov.
9a) § 23 ods. 1 písm. g) zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov.
9b) § 41 ods. 1 písm. d) zákona č. 578/2004 Z.z. v znení zákona č. 653/2007 Z.z.
9c) Zákon č. 315/2001 Z.z. o Hasičskom a záchrannom zbore v znení neskorších predpisov.
10) § 16 zákona č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov.
§ 38 ods. 10 zákona č. 577/2004 Z.z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti.
§ 17 ods. 3 zákona č. 315/2001 Z.z. v znení neskorších predpisov.
12) Zákon č. 71/1967 Zb. o správnom konaní (správny poriadok) v znení zákona č. 215/2002 Z.z.